Nagyszerű ajánlattal készült a Steam a hétvégére.

2 0 2 0 0 1

Hirdetés

Az MMORPG-k világában minden a World of Warcraft körül forog. A Blizzard 2004-es (!) játéka letaszíthatatlan a trónról már több mint egy évtizede, hiába próbálkoztak is meglovagolni az általa gerjesztett hullámokat. A TERA, az Elder Scrolls Online és a RuneScape sem tudta átvenni a hatalmat a WoW-tól, bár utóbbi ideig-óráig képes volt arra, hogy maga mögé utasítsa aktuális játékosszámban a Blizzard aranytojást tojó tyúkját. Most Steamen a Black Desert Online-t adhatjátok hozzá ingyen a könyvtáratokhoz, ami egy valóban kihagyhatatlan ajánlat, ha kicsit is érdeklődtök az MMORPG-k iránt.

A Kakao Games fejlesztésében készült videojáték 2014-ben jelent meg és azóta stabilan tartja top 5 körüli helyezését az összesített MMORPG rangsorban. Több százezer gamer ül le mindennap a képernyők elé csak azért, hogy kicsit fejlessze a fishing, trading vagy crafting skilljét, esetleg legyőzzön néhány hatalmas ellenséget a társaival együtt. Nem maradhatnak el a klánok közötti hatalmas PvP csaták sem, amikben mindenki megmutathatja, hogy mire is képes a hőse a legélesebb szituációkban. Összesen 19 (!) classból választhatjátok ki a nektek tetszőt, ami tovább csavarja a játékmenetet. Mindenki megtalálhatja, hogy számára mi a komfortos szerep, de akár több karakterrel is játszhattok párhuzamosan, ha épp a klánotok érdekei ezt diktálják.

A Black Desert Online március 2-án, 16:00-ig ingyenesen megvásárolható, utána rajtatok áll, hogy mikor töltitek le.

OSZD MEG VELÜNK A VÉLEMÉNYED HOZZÁSZÓLÁSBAN! KÖVESS MINKET FACEBOOKON IS!

